**আরাবল্লী পর্বতশ্রেণী** হল ভারতের উত্তর-পশ্চিম দিকে বিস্তৃত একটি পর্বতশ্রেণী, যেটি প্রায় ৬৯২ কিমি (৪৩০ মাইল) লম্বা। এটি উত্তর ভারতের দিল্লি থেকে শুরু হয়ে দক্ষিণ হরিয়ানা পার হয়ে, পশ্চিম ভারতের রাজস্থান রাজ্য পার হয়ে গুজরাতে গিয়ে শেষ হয়েছে। মাউন্ট আবু হল এই পর্বতশ্রেণীর সর্বোচ্চ চূড়া। এর উচ্চতা ৫৬৫০ ফুট

ব্যুৎপত্তি
----------

আরবল্লী কথাটি, সংস্কৃত শব্দ *"আরা"* এবং *"ভালি"* থেকে এসেছে, এর আক্ষরিক অর্থ *"শিখরের শ্রেণী"*।

প্রাকৃতিক ইতিহাস
----------------

### ভূতত্ত্ব

মূল নিবন্ধ: আরাবল্লী পর্বতমালার ভূত্বকীয় পাত বিবর্তন আরও দেখুন: ভারতের ভূতত্ত্ব
ভারতের শীর্ষস্থানীয় পর্বতমালার মানচিত্র, উত্তর-পশ্চিম ভারতে আরাবল্লী
আরাবল্লী পর্বতশ্রেণী, প্রাচীন একটি ক্ষয়িষ্ণু পর্বত, এবং ভারতের প্রাচীনতম ভঙ্গিল পর্বত মালার একটি। আরাবল্লী পর্বতশ্রেণীর প্রাকৃতিক ইতিহাস অনেক প্রাচীন সময়ের, যখন ভারতীয় পাত, ইউরেশীয় পাত থেকে, সমুদ্র দ্বারা পৃথক হয়ে যাচ্ছিল। উত্তর-পশ্চিম ভারতে প্রোটেরোজিক আরাবল্লী-দিল্লির অরোজেনিক বলয়টি, উপাদান অংশ হিসাবে, মেসোজোইক - সেনোজোইক যুগের (ফ্যানেরোজোইকের) হিমালয় জাতীয় পর্বতের অরোজেনিক বলয়ের সমান, এবং মনে হয় একটি প্রায়-সুশৃঙ্খল উইলসন সুপার মহাদেশীয় চক্রের ঘটনাগুলির মধ্য দিয়ে গেছে। পর্বতমালাটি প্রাক্-ক্যাম্ব্রিয়ান সময়ে বেড়েছে, যাকে আরাবল্লী - দিল্লি ওরোজেন বলা হয়। আরাবল্লী পর্বতশ্রেণী একটি উত্তর-পূর্ব থেকে দক্ষিণ-পশ্চিম প্রবণ ওরোজেনিক বলয়, যা ভারতীয় উপদ্বীপের উত্তর-পশ্চিমাঞ্চলে অবস্থিত। এটি ভারতীয় সরক্ষা বলয়ের একটি অংশ যেটি ক্রেটনীয় সংঘর্ষের একটি ক্রম থেকেই গঠিত হয়েছিল। প্রাচীন কালে, আরাবল্লী অনেকটা উঁচু ছিল কিন্তু কয়েক কোটি বছরের মৃত্তিকা আবহবিকারে প্রায় সম্পূর্ণ ভগ্ন হয়ে পড়েছে, যেখানে তরুণ ভঙ্গিল পর্বতমালা হিমালয় এখনও অবিরত বাড়ছে। আরাবল্লী, পুরানো ভঙ্গিল পর্বতমালা হওয়ায়, এর বৃদ্ধি বন্ধ হয়ে গেছে। এর নিচে পৃথিবীর ভূত্বকে ভূত্বকীয় পাতের চলাচল বন্ধ হওয়ার ফলে ঊর্ধ্বমুখী চাপ বন্ধ হয়ে যাওয়ায় এই ঘটনা ঘটেছে। প্রাচীন পৃথিবীর ভূত্বকের দুটি অংশকে মিলিয়েছে আরাবল্লী, যেটি বৃহত্তর ভারতীয় ক্রেটন তৈরী করেছে। পৃথিবীর ভূত্বকের মারওয়ার বিভাগ হল আরাবল্লী ক্রেটন, যেটি আরাবল্লী পর্বতমালার উত্তর-পশ্চিমে অবস্থিত এবং পৃথিবীর ভূত্বকের বুন্দেলকান্দ ক্রেটন অংশ আরাবল্লী পর্বতমালার দক্ষিণ-পূর্বে অবস্থিত। ক্রেটনগুলি, সাধারণত ভূত্বকীয় পাতের অভ্যন্তরে পাওয়া যায়, এগুলি মহাদেশীয় অশ্মমণ্ডলের পুরানো এবং স্থিতিশীল অংশ। এগুলি মহাদেশগুলির একীকরণ এবং ফাটল ধরার চক্র চলাকালীন অপেক্ষাকৃত অপরিবর্তিত রয়েছে।

অন্ত: সাগরীয় অধোগমনের আগ্নেয়গিরির চাপ এবং ভূতাত্ত্বিক প্রক্রিয়া
আক্রমণে উদ্যত ভারতীয় চিতাবাঘ
### জলবায়ু

দিল্লি এবং হরিয়ানায়, উত্তর আরাবল্লী পর্বতমালা অঞ্চলে আর্দ্র গ্রীষ্মমণ্ডলীয় জলবায়ু এবং উত্তপ্ত অর্ধ-শুষ্ক মহাদেশীয় জলবায়ু রয়েছে। এখানে গ্রীষ্মকালে খুব গরম থাকে, এবং শীতকালে অপেক্ষাকৃত ঠান্ডা থাকে। হিসারের জলবায়ুর মূল বৈশিষ্ট্য হল শুষ্কতা, চূড়ান্ত তাপমাত্রা এবং অল্প বৃষ্টিপাত। গ্রীষ্মের সময় দিনের সর্বাধিক তাপমাত্রা ৪০ এবং ৪৬ °সে (১০৪ এবং ১১৫ °ফা) এর মধ্যে পরিবর্তিত হয়। শীতের সময়, এটি ১.৫ এবং ৪ ডিগ্রি সেন্টিগ্রেডের মধ্যে ওঠানামা করে।

রাজস্থানে মধ্য আরাবল্লী পর্বতমালা অঞ্চলে রৌদ্রদগ্ধ ও শুষ্ক আবহাওয়া রয়েছে।

বাস্তুসংস্থান
-------------

### বন্যজীবন সংযোগ

#### ভারতের সবুজ প্রাচীর

আরও দেখুন: The Great Hedge of India
**"আরাবল্লীর বিশাল সবুজ প্রাচীর"** হল গুজরাত থেকে দিল্লি পর্যন্ত আরাবল্লী পর্বতমালা জুড়ে ১,৬০০ কিলোমিটার দীর্ঘ এবং ৫ কিলোমিটার প্রশস্ত সবুজ পরিবেশগত অঞ্চল, এটি শিবালিক পার্বত্য পরিসরের সাথে সংযুক্ত হবে এবং ১০ বছরেরও বেশি সময় ধরে ১.৩৫ বিলিয়ন (১৩৫ কোটি) নতুন স্থানীয় গাছ লাগিয়ে এই অঞ্চলে বনাঞ্চলের পুনর্বাসন করা হবে। এটি আফ্রিকার সাহারা মরুভূমির  বিশাল সবুজ প্রাচীরের অনুরূপ ধারণার উপর বাস্তবায়িত, এটি দূষণের বিরুদ্ধে প্রাচীর হিসাবে কাজ করবে, যার ৫১% ঘটে শিল্প দূষণের কারণে, ২৭% যানবাহন দ্বারা, ৮% ফসল পোড়ানোর জন্য এবং দীপাবলির আতশবাজি দ্বারা ৫%।

তথ্যসূত্র
---------

1. ↑  "Aravalli Biodiversity Park, Gurgaon"। ২৮ মে ২০১২ তারিখে মূল থেকে আর্কাইভ করা।
2. ↑  Kohli, M.S. (২০০৪), *Mountains of India: Tourism, Adventure, Pilgrimage*, Indus Publishing, পৃষ্ঠা 29–, আইএসবিএন 978-81-7387-135-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Dale Hoiberg; Indu Ramchandani (২০০০)। "Aravali Range"। *Students' Britannica India*। Popular Prakashan। পৃষ্ঠা 92–93। আইএসবিএন 978-0-85229-760-5।
4. ↑  George Smith (১৮৮২)। *The Geography of British India, Political & Physical*। J. Murray। পৃষ্ঠা 23।
5. ↑  "Aravali Range"। Britannica.com।
6. ↑  Roy, A. B. (1990). Evolution of the Precambrian crust of the Aravalli Range. Developments in Precambrian Geology, 8, 327–347.
7. ↑  Mishra, D.C.; Kumar, M. Ravi. Proterozoic orogenic belts and rifting of Indian cratons: Geophysical constraints. Geoscience Frontiers. 2013 March. 5: 25–41.
8. ↑  "Climate of Hisar"। PPU। ৫ মে ২০১২ তারিখে মূল থেকে আর্কাইভ করা। সংগ্রহের তারিখ ২৭ মে ২০১২।
9. ↑  "Climate of Hisar"। District Administration, Hisar। ২৭ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৭ মে ২০১২।
10. ↑  "More snowfall in Himachal"। *The Hindu*। সংগ্রহের তারিখ ২৪ মার্চ ২০১৬।
11. ↑  Want govt to build 1600 km green wall along Aravalli, Indian Express, 24 December 2019.

আরো পড়ুন
---------

* *Watershed Management in Aravali Foothills*, by Gurmel Singh, S. S. Grewal, R. C. Kaushal. Published by Central Soil & Water Conservation Research & Training Institute, 1990.

বহিঃসংযোগ
---------


উইকিমিডিয়া কমন্সে **আরাবল্লী পর্বতশ্রেণী** সংক্রান্ত মিডিয়া রয়েছে।

উইকিভ্রমণে ***Western India*** সম্পর্কিত ভ্রমণ নির্দেশিকা রয়েছে।

* Aravali Range Homepage India Environment Portal
* Rainfall

| * দে
* স
ভারতের ভূগোল সম্পর্কিত বিষয় |
| --- |
| জলবায়ু | জলবায়ু **·**  জলবায়ু অঞ্চল |
| ভূ-বিদ্যা | ভূ-বিদ্যা **·**   ভূ-বিদ্যার ইতিহাস |
| ভূমিরূপ | পর্বত **·**  হিমবাহ **·**  আগ্নেয়গিরি **·**  উপত্যকা **·**  নদী **·**  হ্রদ **·** মরুভূমি **·**  দ্বীপ **·** চরম বিন্দু **·** জলপ্রপাত **·** সমুদ্রসৈকতসমভূমি(*গাঙ্গেয় সমভূমি **·*** *পূর্ব উপকূলীয় **·** পশ্চিমাঞ্চলীয় উপকূলীয়*) |
| অঞ্চল | উত্তর ভারত  **·**  উত্তর-পূর্ব ভারত  **·** পূর্ব ভারত **·**  দক্ষিণ ভারত  **·**  পশ্চিম ভারত **·**  কেন্দ্রীয় ভারত |
| প্রসাশনিক বিভাগ | রাজ্য ও কেন্দ্রশাসিত অঞ্চল **·** শহর **·**  জেলা **·** স্বশাসিত অঞ্চলসমূহ **·** ভারতের পৌর এলাকা |
| পরিবেশ | পরিবেশ অঞ্চল **·** অভয়ারণ্য **·** জাতীয় উদ্যান **·** জীবমণ্ডল সংরক্ষিত এলাকা **·** সুরক্ষিত এলাকা **·** বন্যজীবন **·**  প্রাণী **·**  উদ্ভিদ |

টেমপ্লেট:GeoSouthAsia

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি
* চেক প্রজাতন্ত্র

 |